paragraph_text: Položaj muža u odnosu na ženu, odnosno njegova prava i obaveze variraju u odnosu na različite kulture i povijesne periode. Sve do stvaranja modernih zapadnih društava gdje se ravnopravnost spolova navodi kao ideal, muškarac je u braku obično bio u formalno ili stvarno superiornom položaju, odnosno raspolagao sa zajedničkom imovinom i bio ovlašten donositi sve značajne odluke; s druge strane, od muškaraca se tradicionalno očekivalo da služi kao glavni izvor prihoda, odnosno štiti ženu i djecu.